Ühisettepanek: NÕUKOGU MÄÄRUS, millega muudetakse määrust (EL) nr 204/2011 piiravate meetmete kohta seoses olukorraga Liibüas /* JOIN/2013/029 final - 2013/0430 (NLE) */





SELETUSKIRI (1) 2. märtsil 2011 võttis nõukogu vastu määruse (EL) nr 204/2011 piiravate meetmete kohta seoses olukorraga Liibüas, et jõustada meetmed, mis on sätestatud 28. veebruari 2011. aasta otsuses 2011/137/ÜVJP. (2) Nõuetest loobumise klauslit ja vastutusest vabastamise klauslit on vaja muuta kooskõlas nõukogus 15. juunil 2012. aastal ELi ühise välis- ja julgeolekupoliitika raames vastu võetud suuniste (piiravate meetmete (sanktsioonide) rakendamise ja hindamise kohta) sõnastusega. (3) Liidu välisasjade ja julgeolekupoliitika kõrge esindaja ja Euroopa Komisjon teevad ettepaneku muuta vastavalt määrust (EL) nr 204/2011. 2013/0430 (NLE) Ühisettepanek: NÕUKOGU MÄÄRUS, millega muudetakse määrust (EL) nr 204/2011 piiravate meetmete kohta seoses olukorraga Liibüas EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu 28. veebruari 2011. aasta otsust 2011/137/ÜVJP piiravate meetmete kohta seoses olukorraga Liibüas[1], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut ning arvestades järgmist: (1) Nõukogu 2. märtsi 2011. aasta määrusega (EL) nr 204/2011 piiravate meetmete kohta seoses olukorraga Liibüas[2] jõustatakse meetmed, mis on sätestatud otsuses 2011/137/ÜVJP. (2) Nõuetest loobumise klauslit ja vastutusest vabastamise klauslit on vaja muuta kooskõlas nõukogus 15. juunil 2012. aastal ELi ühise välis- ja julgeolekupoliitika raames vastu võetud suuniste (piiravate meetmete (sanktsioonide) rakendamise ja hindamise kohta) sõnastusega. (3) Seetõttu tuleks määrust (EL) nr 204/2011 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EL) nr 204/2011 muudetakse järgmiselt. (1) Artikkel 11 asendatakse järgmisega: „Artikkel 11 1. Rahaliste vahendite ja majandusressursside külmutamisest ja nende kättesaadavaks tegemisest keeldumisest, kui see on tingitud heast usust, et selline tegevus on kooskõlas käesoleva määrusega, ei tulene määrust rakendavale füüsilisele või juriidilisele isikule, üksusele ning asutusele, selle juhtidele ega töötajatele mingit vastutust, välja arvatud juhul, kui tõendatakse, et rahaliste vahendite ja majandusressursside külmutamise või kinnipidamise põhjustas hooletus. 2. Füüsilistele ja juriidilistele isikutele, üksustele ega asutustele ei tulene mingit vastutust, kui nad ei teadnud ja neil ei olnud põhjendatud alust kahtlustada, et nende tegevusega eiratakse käesolevas määruses sätestatud meetmeid.” (2) Artikkel 12 asendatakse järgmisega: „Artikkel 12 1. Lepingu ja tehingu puhul, mille täitmist või sooritamist on otseselt või kaudselt, tervikuna või osaliselt mõjutanud käesoleva määrusega kehtestatud meetmed, ei rahuldata ühtki nõuet, sealhulgas hüvitisnõuet ega muud samalaadset nõuet, nagu tasaarvestusnõue või tagatisnõue, eelkõige nõue, mille eesmärk on mis tahes vormis võlakirja, tagatise või hüvitise, eriti finantstagatise ja -hüvitise pikendamine või väljamaksmine, kui selle esitajaks on: (a) II ja III lisas loetletud määratud isikud, üksused ja asutused; (b) muu Liibüa isik, üksus või asutus, sealhulgas Liibüa valitsus; (c) isik, üksus või asutus, kes tegutseb mõne punktis a või b osutatud isiku, üksuse või asutuse kaudu või tema nimel. 2. Igas nõude täitmise menetluses jääb kõnealuse nõude täitmist taotleva isiku kohustuseks tõendada, et nõude täitmine ei ole lõike 1 alusel keelatud. 3. Käesoleva artikliga ei piirata lõikes 1 osutatud isikute, üksuste ja asutuste õigust nõuda kooskõlas käesoleva määrusega lepinguliste kohustuste täitmata jätmise seaduslikkuse kohtulikku kontrolli.” Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L 58, 3.3.2011, lk 1. [2] ELT L 58, 3.3.2011, lk 1.